இந்தியாவில் 2012 ஆம் ஆண்டின் கணக்கின் படி, ஏறத்தாழ 2,60,000 பேர் தற்கொலையால் இறந்துள்ளார்கள். உலகில் எண்ணிக்கையளவில் அதிகமாகத் தற்கொலையால் இறந்தவர்களின் எண்ணிக்கையில் இந்தியா தான் முதலிடத்தில் உள்ளது. இந்தியாவை விட மக்கள் தொகையில் கூடுதலான சைனாவைக் காட்டிலும்(1,20,000 பேர்) இரு மடங்கிற்கும் அதிகமாக இந்தியாவில் தற்கொலையால் இறப்பவர்களின் எண்ணிக்கை உள்ளது. கடந்த 12 ஆண்டுகளில் இந்தியா 9.2% என்ற விகித அளவில் தான் தற்கொலையில் இறப்பவர்களைக் குறைத்துள்ளது. சைனாவோ அதே காலக்கட்டத்தில் 59% அளவிற்குக் குறைத்துள்ளது.